Diari Oficial de la Generalitat Valenciana


Sumari del DOGV 9385, del 18-07-2022 (2022/6444)

RESOLUCIÓ de 5 de juliol de 2022, de la Conselleria d'Hisenda i Model Econòmic, per la qual es convoca, per a l'exercici 2022, una beca per a la realització de pràctiques professionals en les dependències de la Direcció General de Model Econòmic, Finançament Autonòmic i Política Financera.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9385

Data del DOGV
:   18-07-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/6444


Data del document
:   05-07-2022

Organisme emissor
:   Conselleria d'Hisenda i Model Econòmic

Tipus de document
:   Resolució

Anàlisi jurídica

 Descriptors 

:   * Conselleria d'Hisenda i Model Econòmic
    * ajuda pública

RESOLUCIÓ de 5 de juliol de 2022, de la Conselleria d'Hisenda i Model Econòmic, per la qual es convoca, per a l'exercici 2022, una beca per a la realització de pràctiques professionals en les dependències de la Direcció General de Model Econòmic, Finançament Autonòmic i Política Financera. [2022/6444]  
En el marc de la política de la Generalitat dirigida a la integració i especialització de joves amb llicenciatura o grau universitari que han finalitzat els estudis en dates recents, la Conselleria d'Hisenda i Model Econòmic convoca la concessió d'una beca, prevista en la Llei 8/2021, de 30 de desembre, de pressupostos de la Generalitat per a l'exercici 2022, amb la finalitat de completar la seua formació i especialització professional, dins de l'àmbit de l'Administració pública valenciana, en matèria d'anàlisi i estudis relacionats amb hisenda pública, documentació i estadística.  
Mitjançant el Decret 132/2009, de 4 de setembre, del Consell, pel qual es regula la concessió de beques, es determina el procediment a seguir per a la concessió de les beques que es convoquen amb la finalitat de facilitar l'accés al món laboral a través de la realització de pràctiques professionals en diferents departaments del Consell.  
Per la seua part, l'Ordre 17/2011, de 6 de maig, de la Conselleria de Justícia i Administracions Públiques, desenvolupa el capítol II de l'esmentat decret amb la finalitat de simplificar el procés i reduir càrregues administratives dels ciutadans, aprovar l'aplicació informàtica corporativa denominada e-beques i regular tot allò relacionat amb la tramitació electrònica, i també actualitzar els models de sol·licitud i currículum per a adaptar-los als nous requeriments normatius.  
L'Ordre 7/2017, de 9 d'agost, de la Conselleria d'Hisenda i Model Econòmic, per la qual s'aproven les bases reguladores per a la concessió de beques de pràctiques professionals en la Conselleria d'Hisenda i Model Econòmic, estableix en l'article 1.4 que la convocatòria de les beques es realitzarà mitjançant ordre o resolució dictada per la persona titular de la Conselleria d'Hisenda i Model Econòmic, la qual haurà de publicar-se en el Diari Oficial de la Generalitat Valenciana (DOGV). Per la seua part, l'article 6 de la Resolució de 8 de juny de 2022, del conseller d'Hisenda i Model Econòmic, de delegació de determinades competències en òrgans de la Conselleria, estableix que es delega en la Sotssecretaria de la Conselleria d'Hisenda i Model Econòmic la convocatòria d'ajudes i subvencions a què fa referència el títol X de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, en l'àmbit d'aquesta conselleria.  
  
La beca d'aquesta convocatòria no està subjecta a la política de la competència de la Unió Europea en matèria d'ajudes públiques. I, per tant, de conformitat amb el Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, la present convocatòria no cal que siga notificada a la Comissió Europea, per no reunir els requisits de l'article 107.1 del Tractat de Funcionament de la Unió Europea, ja que, pel que fa a les persones beneficiàries i a l'objecte de les beques ?realització de pràctiques professionals?, aquestes accions subvencionables no afecten la competència ni els intercanvis comercials entre els estats membres i tampoc afavoreixen determinades empreses o produccions. Amb la percepció d'aquesta beca no hi ha cap avantatge econòmic, ni desenvolupament d'activitat econòmica en el mercat en relació amb l'oferta de béns i serveis, que permeten la possibilitat de falsejament de la competència en els esmentats intercanvis.  
  
En virtut del que s'ha exposat i de conformitat amb el que estableixen els articles 160.4.b i 166 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
Primer. Objecte i nombre de beques  
Convocar, en règim de concurrència competitiva, la concessió d'una beca per a l'exercici 2022, en les dependències de la Direcció General de Model Econòmic, Finançament Autonòmic i Política Financera, a fi de completar la formació de joves titulats universitaris mitjançant la realització de pràctiques professionals en matèria d'anàlisi i estudis relacionats amb hisenda pública, documentació i estadística.  
  
  
Segon. Bases reguladores de la convocatòria  
La convocatòria es regirà pel que es disposa en l'Ordre 7/2017, de 9 d'agost, de la Conselleria d'Hisenda i Model Econòmic, per la qual s'aproven les bases reguladores per a la concessió de beques de pràctiques professionals en la Conselleria d'Hisenda i Model Econòmic (DOGV 8116, 30.08.2017).  
  
Tercer. Dotació econòmica i finançament  
1. De conformitat amb l'article 17.1 i la disposició final segona del Decret 132/2009, de 4 de setembre, del Consell, pel qual es regula la concessió de beques, i amb la Resolució de 19 de gener de 2022, de la Conselleria d'Hisenda i Model Econòmic, per la qual s'estableix la quantitat de percepció en l'exercici 2022 de les beques sotmeses a l'àmbit d'aplicació del Decret 132/2009, de 4 de setembre, del Consell, la quantia bruta mensual de cada beca l'any 2022 serà de 1.120,19 euros.  
  
Sobre l'import brut mensual de les beques s'efectuarà la retenció corresponent a compte de l'Impost sobre la Renda de les Persones Físiques, així com la corresponent cotització a la Seguretat Social, en els termes establits en el Reial decret 1493/2011, de 24 d'octubre, pel qual es regulen els termes i les condicions d'inclusió en el règim general de la Seguretat Social de les persones que participen en programes de formació, en desenvolupament del que es preveu en la disposició addicional tercera de la Llei 27/2011, d'1 d'agost, sobre actualització, adequació i modernització del sistema de la Seguretat Social.  
  
2. De conformitat amb el Reial decret 1493/2011, de 24 d'octubre, la quota empresarial de la Seguretat Social corresponent a cada persona adjudicatària de beca es finançarà amb càrrec a la mateixa aplicació i codi de línia de subvenció que la respectiva beca, per l'import que corresponga segons la normativa vigent en la matèria.  
3. La beca prevista en aquesta convocatòria es finançarà amb càrrec al programa pressupostari 611.40, «Finançament autonòmic», línia de subvenció S5122000, «Beques de pràctiques professionals en matèria d'anàlisi i estudis en matèria d'hisenda pública, documentació i estadística», per una quantia total màxima de 28.130,40 euros, incloent-hi la possibilitat de pròrroga, amb subjecció al que es disposa en el resolc huité, amb la distribució d'anualitats següent:  
Anualitat 2022: 5.860,50 euros.  
Anualitat 2023: 14.065,20 euros.  
Anualitat 2024: 8.204,70 euros.  
Les anualitats corresponents al 2023 i 2024 quedaran condicionades a l'existència de crèdit adequat i suficient en els pressupostos de la Generalitat i es podran incrementar en funció de les quantitats de percepció que s'establisquen per a aquests anys en una resolució de la conselleria competent en matèria d'hisenda, d'acord amb el que es disposa en l'article 17 del Decret 132/2009, de 4 de setembre, del Consell, pel qual es regula la concessió de beques.  
4. En cas de pròrroga de la beca ?sempre que hi haja crèdit adequat i suficient en els pressupostos de la Generalitat per a l'exercici a què afecte la pròrroga?, segons el que es disposa en el resolc huité d'aquesta resolució, la quantia bruta mensual procedent de les beques es determinarà d'acord amb el que s'estableix en el Decret 132/2009, de 4 de setembre, del Consell, pel qual es regula la concessió de beques.  
  
5. L'import de la beca s'abonarà mensualment, després de la certificació prèvia de la persona responsable de la unitat administrativa de la Direcció General de Model Econòmic, Finançament Autonòmic i Política Financera a què s'adscriga la realització de les pràctiques.  
Si la persona beneficiària renuncia a la beca abans de la finalització d'aquesta, se li abonarà la part proporcional de la beca d'acord amb l'activitat realitzada.  
  
Quart. Requisits de les persones beneficiàries  
1. Les persones sol·licitants de la beca hauran de reunir, en la data de finalització del termini de presentació de sol·licituds, els requisits establits en l'article 2 de l'Ordre 7/2017, de 9 d'agost, de la Conselleria d'Hisenda i Model Econòmic, per la qual s'aproven les bases reguladores per a la concessió de beques de pràctiques professionals en la Conselleria d'Hisenda i Model Econòmic.  
2. Les titulacions que habiliten l'accés a aquesta convocatòria són les següents:  
- Llicenciatura o grau en Economia.  
- Llicenciatura o grau en Informació i Documentació.  
- Llicenciatura o grau en Estadística.  
- Llicenciatura o grau en Informàtica.  
- Llicenciatura o grau en Matemàtiques.  
3. No podran optar a la beca els qui, en el moment de publicar-se la convocatòria, gaudisquen d'una altra beca de pràctiques professionals en la Generalitat, llevat que falten menys de dos mesos per a la finalització de la beca de què ja gaudeixen les persones sol·licitants, en la data de finalització del termini de presentació de sol·licituds.  
  
4. La no-presentació de la persona aspirant a l'entrevista comportarà la seua exclusió de la convocatòria.  
  
Cinqué. Termini, lloc i forma de presentació de les sol·licituds  
1. Les persones aspirants a obtindre la beca presentaran, exclusivament per via electrònica, la seua sol·licitud i el currículum de manera completa, segons models normalitzats que estaran accessibles en la seu electrònica de la Generalitat, https://sede.gva.es, en el termini de 20 dies hàbils a partir de l'endemà de la publicació d'aquesta resolució en el Diari Oficial de la Generalitat Valenciana.  
En cas de presentació de més d'una sol·licitud, únicament es tindrà en compte l'última presentada, i s'arxivaran les anteriors.  
La presentació de la sol·licitud s'haurà d'ajustar al que es preveu en l'article 5 de l'Ordre 7/2017, de 9 d'agost, de la Conselleria d'Hisenda i Model Econòmic, per la qual s'aproven les bases reguladores per a la concessió de beques de pràctiques professionals en la Conselleria d'Hisenda i Model Econòmic.  
2. Ambdós documents, sol·licitud i currículum, són obligatoris. En emplenar aquests formularis s'obtindrà l'autobaremació inicial dels mèrits indicats en el currículum, que es calcularà de manera automàtica a partir de la informació que s'hi aporte. El resultat d'aquesta baremació es visualitzarà com un camp més del formulari.  
3. Hi ha un correu d'assistència tècnica, generalitat\_en\_eno@wyr.ax, a través del qual podrà solucionar-se qualsevol problema tècnic relacionat amb la presentació electrònica de la sol·licitud.  
4. El formulari de sol·licitud de la beca incorpora:  
a) Una declaració responsable mitjançant la qual la persona sol·licitant manifesta, sota la seua responsabilitat, que totes les dades recollides en la sol·licitud i en el currículum que adjunta són verídiques i que està en possessió de la documentació que així ho acredita, que queda a la disposició de la Direcció General de Model Econòmic, Finançament Autonòmic i Política Financera per a la comprovació, control i inspecció, si escau. D'acord amb el que es disposa en l'article 69.4 de la Llei 39/2015, d'1 d'octubre, del procediment administratiu comú de les administracions públiques (d'ara en avant, LPAC), la inexactitud, falsedat o omissió, de caràcter essencial, de qualsevol dada o informació que s'incorpore a una declaració responsable o a una comunicació, així com la no-presentació davant l'administració competent de la declaració responsable, la documentació que siga, si escau, requerida per a acreditar el compliment d'allò declarat, o la comunicació, determinarà la impossibilitat de continuar en la convocatòria.  
  
b) Una autorització perquè l'Administració obtinga directament l'acreditació del compliment de les obligacions tributàries, prevista en l'article 18 del Reial decret 887/2006, de 21 de juliol, pel qual s'aprova el Reglament de la Llei 38/2003, general de subvencions.  
  
No obstant això, la persona sol·licitant podrà denegar expressament el consentiment d'aquesta autorització, i en aquest supòsit haurà de presentar els certificats que acrediten el compliment d'aquestes obligacions.  
c) Una indicació que les dades de caràcter personal contingudes en aquest podran ser tractades per la Conselleria d'Hisenda i Model Econòmic, fent ús de les funcions pròpies que tinga atribuïdes i en l'àmbit de les seues competències. Al seu torn, s'informa les persones interessades de la possibilitat d'exercir els drets d'accés, rectificació, cancel·lació i oposició; tot això, de conformitat amb el que es disposa en l'article 12 de la Llei orgànica 3/2018, de 5 de desembre, de protecció de dades personals i garantia dels drets digitals (BOE 294, 06.12.2018).  
  
5. La presentació de la sol·licitud en el registre telemàtic d'entrada de la Generalitat es podrà acreditar mitjançant el rebut expedit per aquest de manera automàtica. Es podrà recuperar aquest justificant de registre accedint a l'àrea personal (https://www.tramita.gva.es/cdc/), apartat «sol·licituds entregades».  
A l'efecte del còmput de terminis, serà vàlida i produirà efectes jurídics la data d'entrada que es consigne en el rebut expedit pel registre telemàtic d'entrada de la Generalitat electrònic.  
6. La recepció en dia inhàbil s'entén efectuada el primer dia hàbil següent. Es consideraran dies inhàbils els que tinguen la condició de festes oficials a la Comunitat Valenciana.  
7. La persona sol·licitant podrà realitzar el seguiment de la tramitació de la beca, accedint a la seu electrònica i seleccionant el tràmit de consulta de beca creat a aquest efecte.  
  
Sisé. Ordenació i instrucció  
L'ordenació i instrucció del procediment per a la concessió de la beca convocada correspondrà a la Direcció General de Model Econòmic, Finançament Autonòmic i Política Financera.  
  
Seté. Presentació de documentació acreditativa dels mèrits  
1. El règim per a la presentació acreditativa dels mèrits serà el que s'ha establit en l'article 6 de l'Ordre 7/2017, de 9 d'agost, de la Conselleria d'Hisenda i Model Econòmic, per la qual s'aproven les bases reguladores per a la concessió de beques de pràctiques professionals en la Conselleria d'Hisenda i Model Econòmic. Juntament amb la sol·licitud i el currículum presentats per via electrònica, no s'adjuntarà cap documentació acreditativa dels mèrits.  
2. Quan es faça públic el resultat de l'autobaremació inicial dels mèrits detallats en el currículum, l'òrgan instructor, vist això, determinarà el nombre corresponent de sol·licitants que hagen obtingut les millors puntuacions, els quals hauran de presentar la documentació acreditativa dels mèrits adduïts en el currículum, i fixarà el termini per a presentar aquesta documentació.  
3. Si la documentació presentada no reunira els requisits indicats en aquesta convocatòria o no foren aportats alguns dels documents exigits, es requerirà a la persona interessada perquè, en el termini màxim i improrrogable de deu dies hàbils, esmene o acompanye els documents preceptius, amb indicació que, si no ho fa així, es considerarà que ha desistit de la seua sol·licitud, després de la resolució prèvia dictada a aquest efecte.  
4. Els mèrits no suficientment acreditats no seran tinguts en compte per a la seua valoració.  
5. Si en qualsevol moment del procés arriba a coneixement de la comissió avaluadora corresponent que alguna de les persones sol·licitants no posseeix la totalitat dels requisits exigits, se la requerirà perquè els acredite en el termini màxim de deu dies hàbils, i se li indicarà que si no ho fa, quedarà exclosa del procés, després del tràmit d'audiència previ i la resolució dictada a aquest efecte, i la indicació de les inexactituds o possibles falsedats formulades per la persona sol·licitant, sense perjudici de la responsabilitat en què incórrega.  
6. La valoració es realitzarà d'acord amb els criteris establits en l'article 11 de l'Ordre 7/2017, de 9 d'agost, de la Conselleria d'Hisenda i Model Econòmic, per la qual s'aproven les bases reguladores per a la concessió de beques de pràctiques professionals en la Conselleria d'Hisenda i Model Econòmic.  
  
Huité. Duració de la beca  
La beca tindrà una duració màxima de 12 mesos, comptats des de la data que s'indique en la resolució de concessió, i es podrà prorrogar, mitjançant una resolució expressa, fins a un període màxim de 12 mesos addicionals, sense necessitat de nova convocatòria, sempre que hi haja crèdit adequat i suficient en els pressupostos de la Generalitat per als exercicis als què afecte la pròrroga i que el desenvolupament de l'activitat que s'estiga efectuant així ho requerisca o aconselle.  
  
Nové. Comissió avaluadora  
1. De conformitat amb l'article 7 de l'Ordre 7/2017, de 9 d'agost, de la Conselleria d'Hisenda i Model Econòmic, per la qual s'aproven les bases reguladores per a la concessió de beques de pràctiques professionals en la Conselleria d'Hisenda i Model Econòmic, es crearà una comissió avaluadora per a la present convocatòria amb la composició següent:  
Presidència  
Titular: persona que ocupe la Subdirecció General de Finançament Autonòmic i Política Financera.  
Suplent: persona que ocupe la Subdirecció General de Model Econòmic.  
Vocal:  
Titular: persona que ocupe la direcció del Servei de Finançament Autonòmic.  
Suplent: persona que ocupe la direcció del Servei d'Anàlisi i Estudis en Matèria de Relacions Financeres amb Altres Administracions Públiques.  
Vocal amb funcions de secretaria:  
Titular: persona que ocupe la direcció del Servei d'Anàlisi i Estudis Propis.  
Suplent: persona que ocupe la direcció del Servei d'Anàlisi i Avaluació del Finançament Autonòmic.  
2. La comissió avaluadora adaptarà el seu funcionament al que s'estableix en aquesta convocatòria i a les regles contingudes en la secció tercera del capítol II de la Llei 40/2015, d'1 d'octubre, de règim jurídic del sector públic.  
3. Les persones integrants de la comissió avaluadora podran ser assessorades pel personal tècnic o professional que es considere necessari, que podrà assistir amb veu però sense vot.  
  
Desé. Mitjans de publicació i notificació dels diferents tràmits  
1. La publicació de les llistes previstes en el procés de selecció es farà en la seu electrònica o portal institucional de la Generalitat en internet www.gva.es i en la pàgina web de la Conselleria d'Hisenda i model econòmic http://www.hisenda.gva.es.  
2. La resolució de concessió es publicarà en la seu electrònica esmentada en l'apartat 1 i també en el Diari Oficial de la Generalitat Valenciana, amb indicació de les bases de la convocatòria, del programa i crèdit pressupostari a què s'impute la beca atorgada, així com de l'esment exprés de les persones beneficiàries i de la finalitat de la beca.  
  
La publicació de la resolució de concessió produirà els efectes de notificació a les persones interessades, d'acord amb el que es disposa en l'article 45.1 de la Llei 39/2015, d'1 d'octubre, del procediment administratiu comú de les administracions públiques.  
  
Onzé. Termini de resolució i efecte del silenci administratiu  
El termini màxim per a dictar i publicar la resolució serà de sis mesos, a comptar des de la data de publicació de la convocatòria, sense perjudici que puga ampliar-se en els termes previstos en la legislació bàsica de procediment administratiu comú. Conclòs aquest termini sense que s'haja dictat i publicat la resolució expressa, les persones interessades podran entendre desestimades les seues sol·licituds per silenci administratiu.  
  
Dotzé. Òrgan competent per a la resolució i recursos  
1. La resolució de concessió de la beca convocada la dictarà per delegació la persona titular de la Direcció General de Model Econòmic, Finançament Autonòmic i Política Financera, en les dependències de la qual es realitzaran les pràctiques professionals, d'acord amb el que s'estableix en l'apartat primer d'aquesta resolució. I això, de conformitat amb la disposició addicional segona de l'Ordre 7/2017, de 9 d'agost, de la Conselleria d'Hisenda i Model Econòmic.  
2. La resolució de concessió de la beca convocada que es dicte de conformitat amb el que es disposa en l'apartat anterior, posarà fi a la via administrativa, i contra aquesta es podrà interposar un recurs potestatiu de reposició en el termini d'un mes, a comptar des de l'endemà de la seua notificació, o bé directament un recurs contenciós administratiu en el termini de dos mesos, a comptar des de l'endemà de la seua notificació, de conformitat amb el que es disposa en l'article 46 i concordants de la Llei 29/1998, de 13 de juliol, reguladora de la jurisdicció contenciosa administrativa.  
  
Tretzé. Pla de control  
De conformitat amb el que s'estableix en l'article 20 de l'Ordre 7/2017, de 9 d'agost, per la qual s'aproven les bases reguladores per a la concessió de beques de pràctiques professionals en la Conselleria d'Hisenda i Model Econòmic, es durà a terme un pla de control, que consistirà en:  
1) La comprovació i el control de la documentació acreditativa dels mèrits de la persona que ha resultat becada.  
2) La realització pel tutor o tutora d'un programa formatiu de la beca, que aprovarà les funcions a realitzar en el curs de les pràctiques.  
  
3) La memòria d'activitats de formació realitzada per la persona becada.  
4) El certificat d'aptitud i aprofitament.  
  
Catorzé. Dades de caràcter personal  
Les dades personals de les persones sol·licitants de les beques recollides en el transcurs del procediment, seran tractades per la Conselleria d'Hisenda i Model Econòmic, de conformitat amb el Reglament (UE) 2016/679, del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades (RGPD), i amb la Llei orgànica 3/2018, de 5 de desembre, de protecció de dades personals i garantia dels drets digitals, en qualitat de responsable i en l'exercici de les competències atribuïdes, amb la finalitat de gestionar l'objecte de les instàncies presentades. Les persones titulars de les dades personals podran exercitar els seus drets d'accés, rectificació, supressió, limitació o oposició, presentant un escrit en el Registre d'Entrada de la Conselleria d'Hisenda i Model Econòmic, així com, si escau, podran reclamar davant l'Agència Espanyola de Protecció de Dades, en el supòsit de no haver obtingut satisfacció en l'exercici dels drets. Per a més informació sobre el tractament de les dades, consulteu   
  
http://www.hisenda.gva.es/va/registre-de-tractament-de-dades.  
  
Quinzé. Efectes  
Aquesta resolució produirà efectes des de l'endemà de la seua publicació en el Diari Oficial de la Generalitat Valenciana.  
  
Setzé. Recursos contra la convocatòria  
Contra aquesta resolució, que posa fi a la via administrativa, d'acord amb l'article 114 de la Llei 39/2015, d'1 d'octubre, del procediment administratiu comú de les administracions públiques, es podrà interposar un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, a comptar des de l'endemà de la seua publicació en el Diari Oficial de la Generalitat Valenciana, d'acord amb el que disposen els articles 46 i concordants de la Llei 29/1998, de 13 de juliol, reguladora de la jurisdicció contenciosa administrativa.  
  
A més, abans d'acudir a la via judicial, es podrà recórrer potestativament en reposició contra la resolució, davant el mateix òrgan que l'ha dictada, en el termini d'un mes comptat també des de l'endemà de la seua publicació en el Diari Oficial de la Generalitat Valenciana, de conformitat amb l'article 123 de la Llei 39/2015, d'1 d'octubre, del procediment administratiu comú de les administracions públiques.  
  
València, 5 de juliol de 2022.- El sotssecretari de la Conselleria d'Hisenda i Model Econòmic (p. d. article 6 de la R 08.06.2022, del conseller d'Hisenda i Model Econòmic; DOGV 9360, 13.06.2022): Daniel González Serisola.